# ‏‏‏‏‏‏י"א כסלו תשע"ה

# ‏‏‏‏‏‏‏‏‏03 דצמבר 2014

#  מפקח/ת איכות הסביבה - מכרז חיצוני 4015א

**תאריך אחרון להגשת מועמדות 23.12.2014**

**המשרה מיועדת לבני/בנות העדה האתיופית**

לעניין זה, "**בן/בת העדה האתיופית**"-מי שהוא/היא, או שאחד/ת מהוריו/ה, נולדו באתיופיה

**העסקה בהסכם קיבוצי, במשרה זמנית על תקנית, שאינה מובילה לקביעות**

**אומדן פרופיל שכר: כ-6,450 ₪ ברוטו לא כולל תשלום עבור שעות נוספות, ביגוד ודמי הבראה**

**מועמדים שהגישו מועמדות במכרז חיצוני 4015 לתפקיד מפקח/ת איכות הסביבה שבוטל,**

**המעוניינים בכך, נדרשים להגיש מועמדות מחדש בהתאם לדרישות המכרז הנוכחי**

**תנאי סף:**

1. בעל/ת תעודת בגרות מלאה לפחות **וגם** ניסיון של 6 חודשים לפחות שנצבר ב-5 השנים האחרונות בטיפול, פיקוח או ניטור בשטח של מפגעים סביבתיים, לרבות זיהום אויר, רעש, ריח, זיהום מים, זיהום מי-ים, זיהום על ידי פסולת, זיהום על ידי חומרים מסוכנים, זיהום על ידי קרינה, פגיעה בסביבה החופית ועוד, כאמור בחוק למניעת מפגעים סביבתיים (תביעות אזרחיות), תשנ"ב-1992 או בתחום פריקה/טעינה של חומרים בתפזורת.

 **או**

בעל/ת תואר אקדמי באחד או יותר מהתחומים הבאים: פיסיקה, כימיה, ביולוגיה, מדעי כדור הארץ, מדעי הים, מדעי איכות הסביבה.

1. רישיון נהיגה סוג B לפחות בתוקף.

**תנאים נוספים:**

1. עבודה במשמרות א' (6:30 – 14:30), ב' (14:30 – 22:30), ג' (22:30 – 6:30), סידור עבודה משתנה אחת לשבוע, לרבות עבודה בימי שישי, מוצאי שבת, ערבי חג, מוצאי חג ובשעות נוספות, על פי הצורך והנחיית ממונים. נדרשת זמינות גבוהה לעבודה בשעות נוספות.
2. תנאי להעסקה: מגורים במרחק של עד 30 ק"מ מנמל אשדוד בעת ההעסקה.

**יתרון:**

1. בעל/ת תואר אקדמי באחד או יותר מהתחומים הבאים: פיסיקה, כימיה, ביולוגיה, מדעי כדור הארץ, מדעי הים, מדעי איכות הסביבה **וגם** ניסיון של 6 חודשים לפחות שנצבר ב-5 השנים האחרונות בטיפול, פיקוח או ניטור בשטח של מפגעים סביבתיים, לרבות זיהום אויר, רעש, ריח, זיהום מים, זיהום מי-ים, זיהום על ידי פסולת, זיהום על ידי חומרים מסוכנים, זיהום על ידי קרינה, פגיעה בסביבה החופית ועוד, כאמור בחוק למניעת מפגעים סביבתיים (תביעות אזרחיות), תשנ"ב-1992 או בתחום פריקה/טעינה של חומרים בתפזורת.

**יש להגיש את מסמכים הבאים:**

1. קורות חיים מודפסים, הכוללים פירוט ניסיון מקצועי רלוונטי, מספר תעודת זהות, כתובת דואר אלקטרוני וכתובת למכתבים.
2. **שאלון למועמד/ת למשרה זו** - נמצא בלוח דרושים שבאתר האינטרנט [www.ashdodport.co.il](http://www.ashdodport.co.il).
3. תעודת בגרות מלאה לפחות או תעודת תואר אקדמי באחד או יותר מהתחומים הבאים: פיסיקה, כימיה, ביולוגיה, מדעי כדור הארץ, מדעי הים, מדעי איכות הסביבה.
4. רישיון נהיגה B לפחות בתוקף.
5. **טופס הצהרה על קרובי משפחה בחברה מלא וחתום** - נמצא באתר האינטרנט [www.ashdodport.co.il](http://www.ashdodport.co.il/).
6. מסמכים נוספים המעידים על התאמה לתפקיד, אם יש.

**נא להפנות קו"ח, טופס הצהרה על קרובי משפחה בחברה ומסמכים נדרשים נוספים בציון מספר המשרה למכון קינן שפי, פקס: 03-6244472, מייל:** **ashdodport@keinan-sheffy.co.il**

**תיאור התפקיד**:

* כללי: יחידת איכות הסביבה עוסקת בניהול תחום איכות הסביבה, לרבות הטמעת נהלים רלוונטיים בעבודה, יישום מדיניות איכות הסביבה בחברה והפעלת מפקחי איכות הסביבה
1. עריכת סיורים בשטח התפעולי לצורך מעקב אחר מילוי התנאים המוזכרים בהיתרים הסטטוטוריים שקיבלה חברת נמל אשדוד בתחום איכות הסביבה והגנת הסביבה, לרבות תיעוד לצורך איתור וטיפול במפגעים.
2. פיקוח כי עבודת הקבלנים מתבצעת בהתאם להוראות בתחום איכות הסביבה.
3. איתור זיהומי קרקע, זיהומי ים וטיפול בסילוק המפגעים.
4. הדרכת עובדים וקבלנים בנושא איכות הסביבה.
5. הזנת נתונים רלוונטיים בתוכנת המחשב.
6. מטלות נוספות על פי הנחיית הממונה.

**הערות:**

1. לא יטופלו מועמדים שאינם עומדים בדרישות הסף לתפקיד ו/או לא העבירו את כל המסמכים הנדרשים.
2. למנכ"ל החברה שמורה הזכות לשנות מזמן לזמן את תיאור התפקיד הנ"ל, להוסיף או לגרוע ממנו.
3. לא תישקל מועמדות למשרה זו של פונה אשר העסקתו/ה במשרה תגרום ליחסי כפיפות ישירים או עקיפים ו/או לקשרי עבודה עם קרובי משפחתו/ה המועסקים בחברה או במקרה בו קרבת המשפחה עלולה לעורר חשש לניגוד עניינים; 'קרוב/ת משפחה'  ו-'קשרי עבודה' - כמשמעותם  בתקנות החברות הממשלתיות (כללים בדבר העסקת קרובי משפחה), תשס"ה-2005.
4. המועמדים המתאימים יחויבו בביצוע מבחני התאמה, בדיקה ביטחונית ובדיקה רפואית.
5. המועמד/ת הנבחר/ת לא יוכל/תוכל להשתתף במכרזים אחרים בחברת נמל אשדוד בע"מ במשך שנתיים.
6. "תואר" משמעו - תואר ראשון ומעלה במוסד לימוד מוכר על ידי המועצה להשכלה גבוהה בישראל, או ממוסד בעל היתר או מוסד בעל רישיון כהגדרת מונחים אלה בחוק המועצה להשכלה גבוהה, או תואר ממוסד שהוכר על ידי הגורם המוסמך במדינה בה הוא פועל מחוץ לישראל ואשר לגביו נתקבל אישור שקילות מטעם האגף להערכת תארים במשרד החינוך בארץ.
7. המשרה מיועדת לגברים ולנשים כאחד.
8. רק פניות מתאימות תענינה.
9. מועמדים מקרב אוכלוסיות מגוונות יתקבלו בברכה.